Atukuzwe Baba (kwa Kilatini Gloria Patri) ndiyo doksolojia (kutoka neno la Kigiriki: δοξολογία, linaloundwa na δόξα, doxa, "utukufu" na λογία, -logia, "neno") inayotumika zaidi katika madhehebu mengi ya Ukristo. Doksolojia ni shangilio fupi la kumsifu Mungu katika Ukristo, ambalo mara nyingi liko mwishoni mwa utenzi au zaburi. Mapokeo hayo yanatokana na desturi za masinagogi ya Wayahudi. Kati ya Wakristo kwa kawaida doksolojia inaulenga Utatu Mtakatifu, yaani Baba, Mwana na Roho Mtakatifu. Doksolojia zinapatikana katika sala za Ekaristi, Liturujia ya Vipindi, Rozari n.k. Jina la sala hiyo linatokana na maneno yake ya kwanza. Kwa kirefu ni: Gloria Patri, et Filio, et Spiritui Sancto. Sicut erat in principio, et nunc, et semper, et in sæcula sæculorum. Amen. Tafsiri yake ni: :Atukuzwe Baba, na Mwana na Roho Mtakatifu, kama mwanzo na sasa na siku zote na milele. Amina. Kwa Kigiriki ni: Δόξα Πατρὶ καὶ Υἱῷ καὶ Ἁγίῳ Πνεύματι, καὶ νῦν καὶ ἀεὶ καὶ εἰς τοὺς αἰῶνας τῶν αἰώνων. Ἀμήν. American Heritage Dictionary, Wordnik, s.v. "doxology".